FMT เผย “ฟูรูกาวาฯ” ขายหุ้น 42.25% ให้ “ซีทีเจ โฮลดิ้งส์ 2” มูลค่า 206.38 ลบ.
FMT เผย "ฟูรูกาวาฯ" ขายหุ้น 42.25% ให้ "ซีทีเจ โฮลดิ้งส์ 2" มูลค่า 206.38 ลบ.เข้าเกณฑ์ทำเทนเดอร์ฯ
FMT เผย "ฟูรูกาวาฯ" ขายหุ้น 42.25% ให้ "ซีทีเจ โฮลดิ้งส์ 2" มูลค่า 206.38 ลบ.
27 ก.ย. 2562

บริษัท ฟูรูกาวา เม็ททัล (ไทยแลนด์) จำกัด (มหาชน) หรือ FMT เปิดเผยว่า วันนี้(27พ.ย62)บริษัทได้รับแจ้งจากบริษัท ฟูรูกาวา อิเล็คตริก จำกัด ซึ่งเป็นผู้ถือหุ้นรายใหญ่ของบริษัทว่าได้เข้าทำสัญญาซื้อขายหุ้นในบริษัท ให้แก่บริษัท ซีทีเจ โฮลดิ้งส์ 2 จำกัด (CTJ Holdings2 LLC) เป็นจำนวนรวมทั้งสิ้น 20,280,280 หุ้น หรือคิดเป็น 42.25% ในราคารวม 728 ล้านเยน หรือคิดเป็นราคาหุ้นละ 35.90 เยน หรือคิดเป็น 206,377,080 ล้านบาท
ทั้งนี้ ราคาซื้อขายดังกล่าวอาจมีการปรับเปลี่ยนตามข้อกำหนด และเงื่อนไขในสัญญาซื้อขายหุ้นระหว่างผู้ขายและผู้ซื้อ อย่างไรก็ตาม ธุรกรรมการซื้อขายหุ้นจะต้องอยู่ภายใต้เงื่อนไขบังคับก่อนบางประการ รวมถึงการขออนุญาตต่าง ๆ ภายใต้กฎหมายที่เกี่ยวข้อง โดยคาดว่าธุรกรรมการซื้อขายหุ้นจะแล้วเสร็จในวันที่ 2 มีนาคม 2563 หรือวันอื่นใดตามที่ผู้ขายและผู้ซื้อจะตกลงกัน
ภายหลังการขายหุ้นครั้งนี้ จะส่งผลให้บริษัท ฟูรูกาวา อิเล็คทริค จำกัด ไม่เหลือสัดส่วนการถือหุ้นในบริษัท และ CTJ Holdings2 LLC จะเข้ามาถือหุ้นใหญ่ในสัดส่วน 42.25% และมีหน้าที่ต้องทำคำเสนอซื้อหุ้นทั้งหมดของบริษัท (Mandatory Tender Offer) ต่อไป